 Kwenye mechi dhidi ya Toto Africans, Coutinho aliingia dakika za mwisho kipindi cha pili kuchukua nafasi ya Godfrey Mwashiuya na kutengeneza bao la nne lililofungwa na Simon Msuva.Salvatory aliyeshuhudia timu yake hiyo ya zamani ikicheza dhidi ya Toto Africans, alisema kocha wa Yanga, Hans van Pluijm hamtendei haki winga huyo kwa kumuweka benchi mara kwa mara.“Mara nyingine amekuwa akikaa benchi hata kwenye mechi ambazo unaona wazi mchango wake unahitajika, ni mbunifu kwenye kutengeneza nafasi za mabao, lakini ana akili sana ya mpira,” alisema na kuongeza kuwa: “Kila akipata nafasi ya kucheza anaonesha kipaji cha kipekee, sijui kwanini hapati nafasi ya mara kwa mara ya kucheza, ni swali ambalo kocha mwenyewe anapaswa kuulizwa.”Kiungo huyo alikiri kuwa klabu yake hiyo ya zamani ina mawinga wazuri wengi, lakini pamoja na kuwa na utajiri kwenye nafasi hizo bado anaiona nafasi ya Coutinho Yanga.